CELEX: 62015TN0181
Language: hr
Date: 2015-04-13 00:00:00
Title: Predmet T-181/15: Tužba podnesena 13. travnja 2015. – Sopra Steria Group protiv Parlamenta

10.8.2015   
            
            
               HR
            
            
               Službeni list Europske unije
            
            
               C 262/28
            
         Tužba podnesena 13. travnja 2015. – Sopra Steria Group protiv Parlamenta
   (Predmet T-181/15)
   (2015/C 262/38)
   Jezik postupka: engleski
   
      Stranke
   
   
      Tužitelj: Sopra Steria Group SA (Annecy-le-Vieux, Francuska) (zastupnik: A. Verlinden, R. Martens i J. Joossen, odvjetnici)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Europskog parlamenta nepoznatog datuma o pokretanju pregovaračkog postupka bez objave poziva na nadmetanje za NPE-15.8;
            
         
               —
            
            
               poništi bilo koju odluku koju je Europski parlament moguće donio u odnosu na daljnji tijek ovog pregovaračkog postupka bez objave poziva na nadmetanje NPE-15.8;
            
         
               —
            
            
               proglasi ništetnim ugovor(e) koji je/su moguće zaključen(i) na temelju pregovaračkog postupka bez objave poziva na nadmetanje za NPE-15.8;
            
         
               —
            
            
               naloži Europskom parlamentu snošenje troškova postupka, uključujući troškove tužitelja u vezi s pravnim zastupanjem.
            
         
      Tužbeni razlozi i glavni argumenti
   
   U prilog svojoj tužbi, tužitelj ističe jedan tužbeni razlog koji se odnosi na povredu članka 102. Financijske uredbe, članka 103. Financijske uredbe, članka 104. stavka 2. Financijske uredbe i članka 134. stavka 1. točke (c) Pravila za primjenu, i zahtijeva poništenje Odluke nepoznatog datuma o pokretanju pregovaračkog postupka bez objave poziva na nadmetanje.
   Tužitelji navode da je Europski parlament pogrešno i protuzakonito upotrijebio pregovarački postupak bez objave poziva na nadmetanje, dok je trebalo biti navedeno da se radi o izvanrednom postupku čija uporaba mora biti pravno utemeljena (kao i s obzirom na obvezu Europskog parlamenta da za sve ugovore o javnoj nabavi osigura prikupljanje ponuda na najširoj mogućoj osnovi, vidi članak 102. stavak 2. Financijske uredbe). Tužitelji tvrde da Europski parlament nije naveo razloge u prilog postojanja takve utemeljenosti niti su postojali bilo kakvi razlozi iznimne hitnosti izazvane nepredviđenim događajima koji se ne mogu pripisati Europskom parlamentu (kako se zahtijeva za primjenu članka 134. stavka 1. točke (c) Pravila za primjenu).